Oma tänava väikesed pagaripoed surid Eestis teatavasti välja juba mitu aastakümmet tagasi. Ainult vanad inimesed veel mäletavad aegu, kui hommikused linnatänavad lõhnasid värskeltküpsetatud saia, mitte tolmu ja bensiini järgi.  Bibi pagariäris päris saia ja leiba (veel?) ei tehta, aga hulk muid  küpsetisi on selles Uue Maailma serval olevas äris olemas. Kesk-Euroopa küllust veel pole, kuid Eesti keskmisest ollakse kõvasti üle. Pagariäri ongi pagari äri: saiakesed, pirukad, koogid, stritslid, küpsised. Kohvi, tee, piim mahla muidugi ka, aga ei salateid, päevaroogi, suppe. Pagariäri pole kohvik.